Den Nord-Cimbriske Tilskuer, 1828-12-04
Rusland, Tyrkiet og Grækerland. Om russiske Krigsoperationer har man denne Post Intet. Det franske Blad Mertager fortæller Følgende om de russiske Hæres Stilling for Tiden: Begge Fyrstendommen ere besatte af to russiske Corps paa 45,000 Mand, det Første staaer i Linie, fra Krajowa, Rimnik, Milescht; det Andet holder Bucharest besat og strækker sig til Tergowischt, og Jbrail; Communicationen mellem dem er sikkret paa 2de Stæder: mellem Kurt og Komman. Paa den anden Side Donau kunne de russiske Stridskræfter anslaaes til 75,000 Mand, som er fordeelte mellem Silistria, Rustschuk, Varna, Basardshik og Schumla. Næste Foraars Operationer synes at ville indskrænke sig til Beleiringen af de faste tyrkiske Stæder ved Donauen. Silistrias Besiddelse er uundgaaelig nødvendig for de russiske Armeers Forbindelse mellem Varna og Donauen. Siden Varnas Jndtagelse have Tyrkerne intet Forsøg gjort paa at undsætte denne Fæstning, og de i Schumla indsluttede Tropper synes ikke at være stærke nok at skride til det Offensive. - Den skrives fra Donauen at man ville i Leiren for Adrianopel vide, at tyrkiske Partier opstaae, som ere beregnede paa afhængige Paschalik, naar Forsynet ville styrte Sultanen i Constantinopel. Den gyldne Nøgle bidrog til at aabne Varnas Porte, men endnu mere de tyrkiske Stores Haab, at de Christne om end ikke Sultanen, ville lade deres Herredømme vare ved, i Europas skjønneste Deel. De unde ikke hinanden vores Bytte, sige de Paschaers Sønner som ere tilbøielige til Oprør, og som haabe at høste ved det opstaaende Anarchie. Det seer ellers skrækkeligt ud hos de christelige Beboere i de tyrkiske Lande og Stæder, man udsuer dem saalænge de eie Noget; komme Russerne til Adrianopel og Seres træffe de ikke Andet end øde Egne, og Christne, der ere blevne halv forvildede af Nød. Efter Privatbreve skal den russiske Blokade Eskadre for Dardanellerne have taget 20 med Korn ladede og til Constantinopel, bestemte Fartøier; disse Breve tale ogsaa om en Tumult, som Pøbelen i Constantinopel skal have opvakt. Fra denne sidste Hovedstad skrives under 29de October, at Porten den 15de f. M. erholdt den første Efterretning om Varnas Jndtagelse. Underrettet herom, har Storsultanen strax besluttet at afsætte Storveziren Mehmed Selim Pascha og at forvise ham i Unaade til Gallipoli, (fordi han ikke med behørig Kraft og Virksomhed har søgt at undsætte Varna); og derimod i hans Sted udnævnt Kapudan Pascha, der saa roesværdigt har udmærket sig ved Varnas Forsvar, til Storvezir, og har overgivet ham, foruden det storherrelige Segl, den afsatte Storvezirs Feldttbagage og hele Formue. Jussuf Pascha derimod, som ved med Sine at gaae over til Russerne, satte Kapudan Pascha ud af Stand til længere at forsvare Fæstningen, er erklæret i Acten og hans hele Formue confiseeret. Siden Efterretningen og Varnas Fald, drives alle Krigs udrustninger med fordoblet Jver, Krigsforraad og Skyts afgaaer uophørlig til Armeen, og Conscriptionen af samtlige Hovedstadens tyrkiske Jndvaanere fortsættes igjen. Man forundrede sig over, i sidste Uge at see flere Skibe ankomme fra det sorte Hav med Smør, Kaviar, Skibsseil, Jern, Hamp og andre som Skibscontrabande anseete Artikler, og det med den russiske Regierings Tilladelse. Saasnart Porten fik Efterretning herom, erklærede den ogsaa fra dens Side Spærringen af det sorte Hav for ophævet, og at ville tillade at Fartøier med Ladninger fra de russiske Provindser ankom dertil. Det heed, skjøndt som et upaalideligt Rygte, at Erzerum var indtaget af Russerne. Alle de russiske Fanger tilsammentagne beløb, sig ikke til 2000 Md. Porter har forlangt af Vicekongen af Ægypten, at han skal sende ham 50,000 Ardebs Korn foruden 25,000 Ardebs Byg, flere Fartøier vare i Alexandrien. allerede fragtede, for at overføre dette til Constantinopel. - Jfølge Efterretninger fra Grækerland ventede de allierede Magters Gesandtere om en 14 Dages Tid at have endt Underhandlingerne i Poros og at kunne begive sig til Neapolis, hvor det hedder at flere Conferentsen skulle finde Sted. Lord Cochrane havde allerede havt Audients hos Præsidenten, mod hvem efter Forlydende Mainotterne skulle befinde sig i fuld Opstand. Præsidenten skal have bevilget Sammenkaldelsen af en National- Forsamling, som efter hans Ønske skulle holdes i Poros. Man erfarer nu af den franske Moniteur, at det var først efter at være i Timer beskudt, at Morea Casteller efter at have faaet en stor Bresche overgav sig til de Franske, og at der har flydt Blod beviser det at 25 Md. Franske ere faldne. En fransk Krigskib skal være bleven temmelig beskadiget; de engelske Soeartillerister have tappert assisteret; General Maison har hjemsendt adskillige tyrkiske erobrede Faner. Besætningen maatte give sig paa Naade og Unaade, da den havde brudt den af sine dræbte Foresatte afsluttede Capitulation; det gik Tyrkerne haardt til Hjerte at de maatte udlevere deres skjønne Sabler og Yatagans, som bleve uddeelte blandt de engelske og franske Stabsofficerer.